EkBass/fiwiki-20250220-pages-articles huggingface dataset:
USS Guam (PG-43)

USS Guam (runkonumero PG-43) oli Yhdysvaltain laivaston Kiinan asemalla palvelut tykkivene. == Valmistus == Alus tilattiin yhtenä kuudesta tykkiveneestä Kiangnan Dock and Engineering Worksiltä Shanghaista korvaamaan Jangtsella partioineet alukset. Alus laskettiin vesille 28. toukokuuta 1927 kumminaan neiti Louise Frances Bruce ja otettiin palvelukseen 28. joulukuuta komentajakapteeni S. G. Moore.DANFS == Palvelus == Ensimmäisen palvelusvuotensa alus partioi Jangtsella, kunnes se siirrettiin partioimaan Etelä-Kiinan alueelle aluevesien valvontaan. Alus luokiteltiin 15. kesäkuuta 1928 uudelleen, jolloin sen runkonumeroksi tuli PR-3. Seuraavana vuonna se palasi Jangtselle. Alus lähti 4. heinäkuuta 1930 Yochowiin ja Chengliniin taatakseen lähetystyöntekijöiden ja muiden ulkomaalaisten turvallisuuden kommunistien hallinnassa olevalla alueella. Lähellä Yochowia alus joutui kiväärituleen, mihin se vastasi konekivääri ja tykkitulella. Alus ohitti kaupungin kolmesti, jolloin yksi sen miehistöstä sai surmansa. Alus evakuoi joulukuussa 1937 Yhdysvaltain kansalaisia Wuhusta Hankowiin japanilaisten edetessä kohti kaupunkia. Seuraavana vuonna alus oli asemapaikassaan suojaten Standard Vacuum Oilin tuotantolaitosta Hankowissa sekä alueella olevia Yhdysvaltain kansalaisia kiinalaisten ja japanilaisten taistellessa alueen hallinnasta. Vuodesta 1939 lähtien keisarillisen Japanin laivaston alukset saattoivat alusta kaikilla purjehduksilla. Tammikuussa 1941 alus nimettiin USS Wakeksi, kun aiempi nimi siirrettiin valmistuvalle taisteluristeilijälle. Alus sai määräyksen 25. marraskuuta 1941 siirtyä Hankowin laivastotukikohtaan siirtääkseen 80 tonnia siviilien omaisuutta Shanghaihin. Aluksen saavuttaessa 30. marraskuuta Kiinan rannikon japanilaisten saattamana aluksen miehistö siirtyi USS Luzonille ja USS Oahulle, jotka lähtivät Manilaan. Wakelle jäi ainoastaan shanghailainen luotsi ja kymmenen reserviläistä, jotka toimivat radiolinkkinä maissa oleville suurlähetystön henkilöstölle ja heitä suojaaville merijalkaväensotilaille. Japanilaisten hyökättyä Pearl Harboriin viikkoa myöhemmin joutui Shanghai kokonaisuudessaan japanilaisille. Reserviläisten epäonnistuttua aluksensa upottamisessa he joutuivat antautumaan 8. joulukuuta 1941 aluksineen japanilaisille. Alus liitettiin 25. joulukuuta keisarillisen Japanin laivastoon tykkiveneenä nimellä Tatara. Alus poistettiin alusluettelosta 30. syyskuuta 1945 ja luovutettiin 1946 Kiinalle, joka nimesi sen Tai Yuaniksi. Kommunistit valtasivat aluksen vuonna 1949.Nishida == Lähteet == Luokka:Yhdysvaltain laivaston tykkiveneet
Talvipäivä (maalaus)

Talvipäivä on Pekka Halosen öljyvärimaalaus vuodelta 1895. Maalaus esittää lumista rinnettä loikkivaa valkoista jänistä. Jänis on maalauksessa kuvattu sammakkoperspektiivistä, minkä takia siitä erottuvat lähinnä takapää ja ponnistavat takajalat. Talviturkissa olevan jäniksen esittäminen oli tuon ajan suomalaisessa maalaustaiteessa harvinaista ja Halosen aihevalintaa onkin pidetty melko erikoisena. Maalauksen mitat ovat 38 × 55 senttimetriä. Se kuuluu nykyisin yksityiseen kokoelmaan. == Lähteet == Luokka:Pekka Halosen maalaukset
USS Luzon (PG-47)

USS Luzon (runkonumero PG-47) oli Yhdysvaltain laivaston Kiinan asemalla palvellut tykkivene. == Valmistus == Alus tilattiin yhtenä kuudesta tykkiveneestä Kiangnan Dock and Engineering Worksiltä Shanghaista korvaamaan Jangtsella partioineet alukset. Sen köli laskettiin 20. marraskuuta 1926 ja alus laskettiin vesille 12. syyskuuta 1927 kumminaan komentaja Andrew F. Carterin tytär neiti Mary C. Carter. Alus otettiin palvelukseen 1. kesäkuuta 1928.DANFS == Palvelus == Alus sijoitettiin palvelukseen otettaessa Jangtsella partioivien alusten lippulaivaksi. Se luokiteltiin 15. kesäkuuta 1928 uudelleen yhdessä kahdeksan muun Jangtselle sijoitetun aluksen kanssa, jolloin sen runkonumeroksi tuli PR-7. Elokuussa 1937 japanilaisten hyökätessä Shanghaihin alus evakuoi Yhdysvaltain lähetystön Chongqingiin. Joulukuussa 1938 alus vapautti risteilijä USS Augustan Shanghain vartioaluksen tehtävästä. Alus oli Shanghaissa lukuun ottamatta lyhyitä käyntejä Nankingissa, Wuhussa ja muissa Jangtsen satamissa aina 29. marraskuuta 1941 saakka, jolloin alus lähti Filippiineille. Alus saapui Manilaan 30. joulukuuta aloittaen partioinnin Filippiineillä. Se tuki Bataanin ja Corregidorin puolustusta japanilaisten hyökättyä alueelle. Corrgidorin ja Manilanlahden linnakkeiden antauduttua aluksen miehistö upotti aluksensa 6. toukokuuta 1942 Manilanlahteen. Se poistettiin alusluettelosta 8. toukokuuta. Japanilaiset nostivat hylyn ja se liitettiin keisarillisen Japanin laivastoon nimellä Karatsu. Yhdysvaltain laivaston sukellusvene USS Narwhal upotti aluksen 3. maaliskuuta 1944. == Lähteet == Luokka:Yhdysvaltain laivaston tykkiveneet
Moroksidiini

Moroksidiini (C6H13N5O) on heterosyklisiin biguanidijohdannaisiin kuuluva orgaaninen yhdiste. Yhdistettä on tutkittu käytettäväksi lääketieteessä virustautien hoitoon. ==Ominaisuudet, käyttö ja valmistus== Moroksidiini patentoitiin virustautien hoitoon ensimmäisen kerran vuonna 1957. Yhdisteen vaikutusmekanismista ei ole täyttä varmuutta, mutta se voi vaikuttaa viruksen ja isäntäsolun välisiin vuorovaikutuksiin. Moroksidiinin on raportoitu olevan tehokas monia DNA- ja RNA-viruksia, muun muassa influenssaa, tuhkarokkoa ja sikotautia vastaan. Myös moroksidiinin käyttöä diabeteksen hoidossa on tutkittu ja sille myönnetty patentti. Moroksidiini imeytyy hyvin ruuansulatuskanavasta, sille ei ole raportoitu merkittäviä vaikeita haittavaikutuksia, eikä sen ole osoitettu olevan myrkyllinen. Moroksidiinia valmistetaan morfoliinin ja disyandiamidin välisellä reaktiolla. ==Lähteet== Luokka:Viruslääkkeet
Kirkkaus (romaani)

Kirkkaus on kirjailija Riitta Jalosen romaani, jossa hän kertoo kuvitteellisen tarinan uusiseelantilaisesta kirjailijasta Janet Framesta. Kirja ilmestyi vuonna 2016 Tammen kustantamana.Kirja.fi Teoksessa on Jalosen jälkisanat, jossa hän sanoo etsineensä omaa kuvaansa, kuten aina kirjoittaessaan, ja löytäneensä sen toiselta puolelta maapalloa.Kirkkaus, Jälkisanat, s. 351 Kirja on henkilöhistoriallinen romaani, se myötäilee Framen tunnettuja elämänvaiheita mutta on kuitenkin fiktiota ja Mervi Kantokorven mukaan sellaisena osuma. Se menee kirjan henkilön pään sisään, ja ”tietoisuuden kuvaajana ja sisäisen elämän sanallistajana” Jalonen on Kantokorven mukaan parhaimmillaan. Jalonen kuvaa kirjoittamisen merkitystä ihmiselle, ja Framelle se on muistojen kirkastamista. Anuirmeli Sallamo-Lavin mukaan kyse on Jalosen pääteoksesta. Hän luonnehtii kuvausta intensiiviseksi ja samalla äärimmäisen herkäksi. Runollinen teksti koostuu toinen toistaan kauniimmista lauseista. ==Lähteet== ==Aiheesta muualla== * Riitta Jalonen haastattelussa kirjastaan Janet Framen elämästä, Yle.fi, Areena Luokka:Suomalaiset romaanit Luokka:Vuoden 2016 kirjat Luokka:Elämäkerralliset romaanit
Jean-Pierre Sauvage

Jean-Pierre Sauvage (s. 1944 Pariisi) on ranskalainen kemisti, joka on erikoistunut supramolekulaariseen kemiaan. Hän sai Nobelin kemianpalkinnon vuonna 2016 yhdessä Fraser Stoddartin ja Bernard Feringan kanssa molekyylikoneiden synteesistä ja suunnittelusta. Sauvage on teki väitöskirjansa Louis Pasteur Yliopistossa toisen tunnetun ranskalaisen supramolekulaarisen kemian tutkijan Jean-Marie Lehnin alaisuudessa. Sauvage väitteli tohtoriksi vuonna 1971. 1980-luvun alusta hän on tutkinut katenaanien, rotaksaanien ja muiden sisäkkäisiä makrosyklisiä rengasrakenteita sisältävien orgaanisten molekyylien synteesiä. Läpimurto tapahtui vuonna 1983, kun Sauvage ryhmineen onnistui syntetisoimaan rotaksaaneja ja katenaaneja kupari(I)suolojen katalysoimalla reaktiolla makrosyklisistä fenantroliinijohdannaisista hyvällä saannolla. Synteesi perustui kupari-ionin koordinoitumiseen makrosyklisiin ligandeihin. Sauvage on ryhmineen sittemmin syntetisoinut useita sisäkkäisiä rengarakenteisia ryhmiä sisältäviä molekyyleja, jotka ovat niin kutsuttuja molekyylisolmuja. Sauvage on tutkinut myös kompleksoitumisen vaikutuksia molekyylien rakenteeseen. Makrosykliset isäntämolekyylit muuttavat konformaatiotaan, kun kupari-ioni irtoaa kompleksista ja kompleksoituu uudelleen. Jean-Pierre Sauvage on Louis Pasteur -yliopiston emeritusprofessori. ==Lähteet== Luokka:Nobelin kemianpalkinnon saajat Luokka:Ranskalaiset kemistit Luokka:Ranskan tiedeakatemian jäsenet Luokka:Ranskalaiset professorit Luokka:Vuonna 1944 syntyneet Luokka:Elävät henkilöt
Fraser Stoddart

J. Fraser Stoddart (24. toukokuuta 1942 Edinburgh, Skotlanti – 30. joulukuuta 2024 Australia) oli skotlantilainen orgaaninen kemisti. Hänet tunnetaan erityisesti supramolekulaarista kemiaa ja nanotekniikkaa koskevista tutkimuksista. Stoddartille myönnettiin Nobelin kemianpalkinto vuonna 2016 yhdessä Jean-Pierre Sauvagen ja Bernard Feringan kanssa molekyylikoneiden ja -mopottorien synteesistä ja suunnittelusta. Fraser Stoddart väitteli tohtoriksi Edinburghin yliopistosta vuonna 1966. 1980-luvulla hän alkoi tutkia Sheffieldin yliopistossa sisäkkäisiä rengasrakenteita sisältävien makrosyklisten molekyylien, kuten katenaanien ja rotaksaanien, synteesiä ja ominaisuuksia. Hän tutki ryhmineen erityisesti molekyylejä, jotka pystyvät liikkumaan pitkin toisen molekyylin muodostamaa akselia. Ensimmäiset tulokset hän julkaisi vuonna 1991. Nämä parakvattirakenteiset rotaksaanit liikkuivat pitkin aromaattisesta polyeetteristä koostuvaa akselia ja liike voidaan aktivoida esimerkiksi muuttamalla pH:ta, sähkökemiallisin hapetus- pelkistysreaktioihin perustuvilla menetelmillä tai säteilyttämällä valolla. Niiden synteesi perustui elektronirikkaiden aromaattisten yhdisteiden ja elektroniköyhien aromaattisten yhdisteiden välisiin reaktioihin. Myöhemmin Stoddart ryhmineen on tutkinut rotaksaaneihin perustuvia molekyylimmoottoreita. Stoddart aloitti vuonna 2008 Northwestern-yliopiston professorina. Siellä hänen ryhmänsä tutkimuskohteita olivat muun muassa molekyylikytkimet, makrosykliset rotaksaanit ja katenaanit sekä itsestään järjestäytyvät molekyylit. Stoddartista tuli vuonna 2023 Hongkongin yliopiston professori. ==Lähteet== == Aiheesta muualla == Luokka:Skotlantilaiset kemistit Luokka:Nobelin kemianpalkinnon saajat Luokka:Brittiläiset professorit Luokka:Vuonna 1942 syntyneet Luokka:Vuonna 2024 kuolleet
Bernard Feringa

Bernard L. Feringa (s. 1951 Barger-Compascuum) on alankomaalainen orgaaninen kemisti. Feringa on tutkinut erityisesti supramolekulaarista kemiaa ja nanotekniikkaa. Hänelle myönnettiin Nobelin kemianpalkinto vuonna 2016 yhdessä Jean-Pierre Sauvagen ja Fraser Stoddartin kanssa molekyylimoottorien synteesistä ja suunnittelusta. Feringan tutkimuskohteena ovat olleet erityisesti kontrolloidut akselin ympäri pyörivät molekyylit, niin kutsutut nanomoottorit. Ensimmäiset tällaiset molekyylit Feringa ryhmineen syntetisoi vuonna 1999 ja molekyylin pyöriminen perustui aromaattisten ja alifaattisten kaksoissidosten valon ja lämmön aikaansaamiin isomeroitumisiin. Sittemmin Feringa ryhmineen on julkaissut molekyylimoottoreita, jotka toimivat kultapinnalla ja molekyylejä, joiden pyörimisen saa aikaan kemiallinen reaktio. Feringa toimii professorina Groningenin yliopistossa ja hänen tutkimusryhmänsä tutkimuskohteita ovat muun muassa molekulaarinen nanotiede, asymmetrinen katalyysi, biokatalyysi ja biohybridisysteemit. ==Lähteet== == Aiheesta muualla == Luokka:Alankomaalaiset kemistit Luokka:Nobelin kemianpalkinnon saajat Luokka:Alankomaalaiset professorit Luokka:Vuonna 1951 syntyneet Luokka:Elävät henkilöt
Läpisävelletty

Läpisävelletty on musiikkikäsite, joka tarkoittaa yleisesti ottaen sävellystapaa, jossa käytetään vain vähän toistoa ja kertautuvia piirteitä. Se tarkoittaa etenkin kahta asiaa, eli läpisävellettyä laulua ja läpilaulettua oopperaa.Läpisävelletty, Kielitoimiston sanakirja. Viitattu 5.10.2016. == Läpisävelletty laulu == Läpisävelletty laulu tarkoittaa, että laulun melodia, säestys tai kumpikaan ei kertaudu säkeistöittäin samanlaisena, vaan vaihtelee laulutekstin eri kohdissa läpi koko laulun.Läpisävelletty, Pieni Tietosanakirja 1925–1928, Runeberg-projekti. Läpisävelletyssä laulussa tekstikään ei välttämättä jakaudu tasamittaisiin säkeistöihin, vaan sen säkeet voivat vaihdella runomitaltaan ja rytmiltään. Toisena ääripäänä ovat laulut, joissa lauluosuus toistuu melodialtaan samanlaisena säkeistöittäin, mutta säestys on läpisävelletty niin, että se on eri säkeistöissä erilainen. Esimerkkinä tästä on Franz Schubertin ”Erlkönig”. Läpisävellystekniikkaa kaikissa muodoissaan käytetään erityisesti saksalaisissa lied-lauluissa. Populaarimusiikissa tunnettuja läpisävellettyjä kappaleita ovat Billy Strayhornin ”Lush Life”, Joseph Kosman ja Jacques Prévertin ”Barbara” sekä Freddie Mercuryn ”Bohemian Rhapsody”. == Läpisävelletty tai läpilaulettu ooppera == Läpisävelletty tai läpilaulettu ooppera, musikaali tai muu laaja musiikkidraama tarkoittaa teosta, jossa käytetään vähän tai ei lainkaan puherepliikkejä tai resitatiivia, vaan kaikki vuorosanatkin on sävelletty esitettäviksi laulaen. Läpisäveltämisen tekniikka musiikkidraamassa syntyi varhaisbarokin aikana monodian ja oopperan kehityksen myötä, kun katsottiin että näyttämöteoksen musiikin tuli kunakin hetkenä seurata ja korostaa teoksen tekstiä ja draamallisia tapahtumia.Hildén, Sakari: Oopperan synty , Sakari Hildénin Musiikkitieto-sivusto. Viitattu 5.10.2016. Läpisävellettyjä ovat muun muassa Richard Wagnerin oopperat, Andrew Lloyd Webberin monet musikaalit kuten Les Misérables sekä Michel Legrandin säveltämät ja Jacques Demyn ohjaamat musikaalielokuvat Cherbourgin sateenvarjot ja Rochefortin tytöt. ==Lähteet== Luokka:Taidemusiikin muodot
Junki

Junki on lyhytperäinen puukko, jota käytettiin entisaikaan yleisesti Pohjanmaalla. Junkilla kuorittiin perunat, silputtiin sipuli, leikattiin ja voideltiin leipää sekä siivutettiin lihaa. Luokka:Teräaseet
Joanne (albumi)

Joanne on yhdysvaltalaisen laulaja Lady Gagan viides studioalbumi. Se julkaistiin Interscopen kautta 21. lokakuuta 2016. Albumilta julkaistiin singlet ”Perfect Illusion” 9. syyskuuta 2016, ”Million Reasons” 6. lokakuuta 2016 ja "Joanne" 22. joulukuuta 2017. Albumi ylsi Yhdysvalloissa ensimmäisellä listaviikollaan Billboard 200 -listan ensimmäiseksi. Suomessa albumi nousi virallisen albumilistan sijalle 5. == Kappaleet == # # # # # # # # # # # # # # # == Arvostelut == * Metacritic: 67/100Metacritic aggregate * Allmusic: Allmusic review * Pitchfork Media: 6.9/10Pitchfork Media: Album review * Rolling Stone: Rolling Stone: Album review == Lähteet == Luokka:Vuoden 2016 albumit Luokka:Lady Gagan albumit
I-51 (1921)

I-51 (aiemmin sukellusvene No. 44) () oli keisarillisen Japanin laivaston vuonna 1924 valmistunut kokeellinen sukellusvene. == Valmistus == Alus tilattiin vuonna 1919 vuoden 1918 hankinnoissa Kuren laivastontelakalta, missä köli laskettiin 6. huhtikuuta 1921. Alus laskettiin vesille 29. marraskuuta ja otettiin palvelukseen 20. kesäkuuta 1924 nimellä sukellusvene No. 44.Nishida Se oli alkuperäisten suunnitelmien mukaan varustettu neljällä dieselmoottorilla, jotka kukin pyörittivät omaa akseliaan. Alukselle kuitenkin asennettiin vain kaksi dieselmoottoria ja kaksi akselia. Sen toimintamatka pinta-ajossa oli 20 000 merimailia 10 solmun nopeudella tai pinnan alla 100 merimailia neljän solmun nopeudella. Alus oli varustettu suunnitelmien mukaan 12 cm ja 76 millimetrin tykein, joista jälkimmäinen myöhemmin poistettiin. Aluksen torpedoaseistuksena oli kahdeksan 53 senttimetrin torpedoputkea, joihin kaikkiaan 24 torpedoa.Watts, Anthony J., s. 161 == Palvelus == Alus nimettiin 1. marraskuuta 1924 I-51:ksi. Se poistettiin alusluettelosta 1. huhtikuuta 1940 ja myytiin vuonna 1941. == Lähteet == * * * === Viitteet === Luokka:Kaidai-tyypin sukellusveneet Luokka:Japanilaiset toisen maailmansodan sukellusveneet
I-52 (1922)

I-52 (aiemmin sukellusvene No. 51) oli keisarillisen Japanin laivaston vuonna 1925 valmistunut kokeellinen sukellusvene. == Valmistus == Alus tilattiin vuoden 1918 hankinnoissa Kuren laivastontelakalta, missä köli laskettiin 14. helmikuuta 1922. Alus laskettiin vesille 12. kesäkuuta ja otettiin palvelukseen 20. toukokuuta 1925 nimellä sukellusvene No. 51.Nishida == Palvelus == Alus nimettiin 20. toukokuuta 1942 I-152:ksi. Se poistettiin alusluettelosta 1. elokuuta ja romutettiin vuonna 1948. == Lähteet == * * === Viitteet === Luokka:Kaidai-tyypin sukellusveneet Luokka:Japanilaiset toisen maailmansodan sukellusveneet
San Giovanni Rotondo

San Giovanni Rotondo on kaupunki Foggian maakunnassa Italian Apuliassa. San Giovanni Rotondo on maailman kolmanneksi suosituin katolinen pyhiinvaelluskohde Meksikossa olevan Guadalupen ja Rooman jälkeen. Yhdeksän miljoonaa pyhiinvaeltajaa vuodessa matkustaa kaupunkiin. Kaupunki on kuuluisa edesmenneen asukkaansa johdosta: pyhimykseksi vuonna 2002 julistettu Padre Pio asui lähes koko elämänsä kaupungin kapusiiniluostarissa, ja hänestä tuli jo elinaikanaan kuuluisa. Padre Pion pyhiinvaelluskirkko rakennettiin pyhimyksen muiston kunniaksi, ja se valmistui vuonna 2004. Padre Pion hauta on kirkon kryptassa. San Giovanni Rotondon läpi kulkee tie arkkienkeli Mikaelin ilmestymispaikalle Santuario di San Michele Arcangeloon, joka on ollut kristittyjen pyhiinvaelluspaikka 500-luvulta ja jossa useat paavit ovat vierailleet. Myös tämä paikka sijaitsee San Giovanni Rotondon läheisyydessä. Kaupungissa sijaitsee Padre Pion perustama sairaala ja lääketieteellinen tutkimuskeskus Casa Sollievo della Sofferenza. ==Lähteet== == Aiheesta muualla == Luokka:Apulian kaupungit Luokka:Foggian maakunnan kunnat Luokka:Katoliset pyhiinvaelluskohteet
The Candlelight Years

The Candlelight Years on seuraavien musiikkialbumien nimi: * The Candlelight Years, 1349:n albumi * The Candlelight Years, Anaal Nathrakhin albumi * The Candlelight Years, Daylight Diesin albumi * The Candlelight Years, Havokin albumi * The Candlelight Years, Insomniumin albumi * The Candlelight Years, Opethin albumi * The Candlelight Years Volume I, Blut aus Nordin albumi.
Sitoutumisen alkeet

Sitoutumisen alkeet on vuonna 2008 Yle TV2-kanavalla esitetty 4-osainen draamasarja, jonka käsikirjoitti Pekka Pesonen ja ohjasi Juha Rosma. Rosma sai ohjauksestaan Venla-palkinnonTV2 Teatterille palkitut ohjelmat , Yle Vintti. Viitattu 15.7.2017.. == Rooleissa == === Päärooleissa === === Muissa rooleissa === == Jaksot == Jakso Nimi Ensiesitys 1\. Yhden naisen miehet 26. marraskuuta 2008 2\. Kaveripohjalta 3. joulukuuta 2008 3\. Perhe vai perse 10. joulukuuta 2008 4\. Heikkoja hetkiä 17. joulukuuta 2008 ==Lähteet== == Aiheesta muualla == * Sitoutumisen alkeet Ylen sivuilla Luokka:2000-vuosikymmenen suomalaiset draamasarjat Luokka:Yle TV2:n televisio-ohjelmat
Sam Lindholm

Thor Samuel (Sam) Lindholm (16. joulukuuta 1929 Karjaa – 25. huhtikuuta 2007) oli suomalainen lääkäri ja professori. ==Henkilöhistoria ja ammattiura== Lindholmin vanhemmat olivat pastori Thor Walter Lindholm ja Edith Maria Reijonen. Hän avioitui 1960 sairaanhoitaja Lise Maria Hagbergin kanssa. Lindholm tuli ylioppilaaksi 1949 ja valmistui lääketieteen lisensiaatiksi 1957. Lääketieteen ja kirurgian tohtoriksi hän väitteli 1959. Lindholm oli Tampereen yliopiston kirurgian professori vuodet 1988–1996. Hänen tutkimuskohteitaan olivat luun ja ruston siirto, luun haurastuminen ja siihen liittyvä niin sanottu luuta muodostavan proteiinin eristäminen ja kokeellinen testaaminen. Lisäksi hän on selvittänyt tekonivelleikkausten tuloksia ja tekonivelen pysyvyyteen vaikuttavia tekijöitä.Facta 2001, Täydennysosa 1990, WSOY 1990, s. 346WSOY Iso Tietosanakirja 5. osa, s. 312, WSOY 1996 Lindholm oli vuonna 1989 perustetun tekonivelkirurgian asiantuntijaverkoston, Suomen Artroplastiayhdistyksen, perustajia ja ensimmäinen puheenjohtaja.Suomen Artroplastiayhdistys r.y. ja Suomen Ortopediyhdistys r.y:n kunniajäsen ==Teoksia== * Sam Lindholm (toim.) 2002. Advances in Skeletal Reconstruction Using Bone Morphogenetic Proteins. World Scientific. 456 s. * Sam Lindholm (toim.) 1997. Skeletal Reconstruction and Bioimplantation. Chapman & Hall. 251 s. * Sam Lindholm (toim.) 1994. Kirurginen potilas. Tampereen lääketieteen kandidaattiseura. 255 s. == Lähteet == Luokka:Suomalaiset kirurgit Luokka:Suomalaiset professorit Luokka:Tampereen yliopiston professorit Luokka:Vuonna 1929 syntyneet Luokka:Vuonna 2007 kuolleet
Kolkko kaupunki

Kolkko kaupunki: Toinen romaani neiti Peregrinen eriskummallisista lapsista () on yhdysvaltalaiskirjailija Ransom Riggsin menestyneen esikoisromaanin toinen jatko-osa. Kirja julkaistiin alkuperäiskielellään englanniksi 14. tammikuuta 2014. Romaani julkaistiin suomen kielellä vuonna 2016. Sarjan ensimmäinen osa Neiti Peregrinen koti eriskummallisille lapsille julkaistiin vuonna 2011. Sarjan kolmas osa Library of Souls julkaistiin syyskuussa 2015. == Lähteet == Luokka:Vuoden 2014 kirjat Luokka:Yhdysvaltalaiset nuorten fantasiaromaanit
Shaftesburyn suihkulähde

Shaftesburyn suihkulähde (), josta käytetään usein virheellisesti nimeä Eros- patsas tai Eroksen patsas, on suihkulähde Lontoon Piccadilly Circus -aukiolla. Se rakennettiin vuosina 1892–1893 poliitikkona ja filantrooppina tunnetuksi tulleen Anthony Ashley-Cooperin, Shaftesburyn 7. jaarlin, muistoksi. 11 metrin korkuisen lähteen huipulla on Alfred Gilbertin veistos, jonka usein luullaan kuvaavan kreikkalaista rakkauden jumala Erosta, koska alastoman, jousipyssyä pitelevän hahmon oletetaan aina olevan Eros. Tosiasiassa se esittää Eroksen kaksoisveli Anterosta, epäitsekkään rakkauden jumalaa. Se on maailman ensimmäinen alumiininen veistos. == Lähteet == == Aiheesta muualla == Luokka:Grade I -luokan rakennukset City of Westminsterissä Luokka:Lontoon muistomerkit Luokka:Suihkulähteet
Library of Souls

Library of Souls: The Third Novel of Miss Peregrine’s Children on yhdysvaltalaiskirjailija Ransom Riggsin menestyneen esikoisromaanin kolmas jatko-osa. Kirja julkaistiin alkuperäiskielellään englanniksi 22. syyskuuta 2015. Sarjan ensimmäinen osa Neiti Peregrinen koti eriskummallisille lapsille julkaistiin vuonna 2011. Edeltävä, sarjan toinen, osa Kolkko kaupunki julkaistiin vuonna 2014. Romaania ei ole käännetty suomen kielelle. == Lähteet == Luokka:Vuoden 2015 kirjat Luokka:Yhdysvaltalaiset nuorten fantasiaromaanit
Macau (1909)

Macau oli Portugalin siirtomaahallinnon tykkivene. == Valmistus == Alus tilattiin Yarrow'lta. Se laskettiin vesille 1919 ja alus otettiin palvelukseen 1920. == Palvelus == Portugali poisti aluksen palveluksesta vuonna 1933Gardiner, Robert s. 374. Se luovutettiin 15. huhtikuuta 1943 Japanille Makaossa ja alus liitettiin 1. lokakuuta 1944 keisarillisen Japanin laivastoon tykkiveneenä nimellä Maiko. Alus antautui toisen maailmansodan lopulla Kantonissa ja se luovutettiin 1945 Kiinalle, joka liitti sen laivastoonsa nimellä Wu Feng. Japani poisti aluksen alusluettelosta 3. toukokuuta 1947. Kommunistit valtasivat aluksen vuonna 1949.NishidaWatts, Anthony J., s. 270 == Lähteet == * * === Viitteet === Luokka:Portugalin laivaston tykkiveneet Luokka:Yarrow’n valmistamat alukset
Hellyys

Hellyys on Jörn Donnerin tuottama, käsikirjoittama ja ohjaama suomalainen komediaelokuva vuodelta 1972. ==Näyttelijät== ==Vastaanotto== Hellyys sai ensi-iltakriitikoilta varsin murskaavat arviot. Donnerin yritystä tilannekomedian tekemiseksi ei pidetty onnistuneena juuri miltään osin, harvoja yksittäisiä kohtauksia lukuun ottamatta. Myöhemmät kriitikot ovat arvostaneet elokuvan tarjoamaa 1970-luvun alun ajankuvaa kokeellisine ilmaisukeinoineen ja silloisine teemoineen: keskiolut, vapaa seksi ja ostoskeskukset., lehdistöarviot. Video-oppaassa vuodelta 1994 Olavi Similä antoi elokuvalle kaksi tähteä viidestä, mikä vastaa sanallista arviota ”keskinkertainen”. ==Ruotsalaisversio== Donner teki seuraavana vuonna Ruotsissa Hellyydestä uusintaversion nimellä Krapula. Siinäkin Donner näytteli itse pääroolin, mutta muut näyttelijät olivat ruotsalaisia. Naispääosaa esitti eroottinen kohunäyttelijä Diana Kjær. Elokuva ei menestynyt taloudellisesti.Hellyys , Kino Suomi, Yle Teema 27.02.2013. Viitattu 5.10.2016. ==Lähteet== ==Aiheesta muualla== * * *Yle Areena - Hellyys Luokka:Suomalaiset komediaelokuvat Luokka:Vuoden 1972 suomalaiset elokuvat Luokka:Jörn Donnerin ohjaamat elokuvat Luokka:Suomalaiset eroottiset elokuvat Luokka:Suomalaiset monikieliset elokuvat
Kirkkaus

Kirkkaus tarkoittaa esimerkiksi seuraavia: * Kirkkaus (romaani), Janet Framesta kertova Riitta Jalosen romaani * Magnitudi (tähtitiede)
Jouko Lindstedt

Jouko Sakari Lindstedt (s. 1955) on suomalainen kielentutkija. Hän on ollut Helsingin yliopiston slaavilaisen filologian professori vuodesta 1986.Facta 2001, Täydennysosa 1990, WSOY 1990, s. 346 Hänen tutkimuskohteitaan ovat olleet bulgarian kieli ja slaavilaisten kielten varhaishistoriaWSOY Iso Tietosanakirja 5. osa, s. 313, WSOY 1996. Lindstedt kuuluu aktiivisiin esperanton harrastajiin.Lindstedtin perheen arkielämä hoidetaan esperanton kielellä == Lähteet == Luokka:Suomalaiset kielitieteilijät Luokka:Suomalaiset professorit Luokka:Helsingin yliopiston professorit Luokka:Esperantistit Luokka:Vuonna 1955 syntyneet Luokka:Elävät henkilöt
Iiro irti

Iiro irti vuosina 2010–2011 Yle Teema-kanavalla esitetty televisio-ohjelma, jonka pääosassa on Iiro Rantala. Ohjelmassa Rantala matkaa keikkabussillaan ympäri Suomea soittamassa eri artistien keikoilla. == Jaksot == === Ensimmäinen tuotantokausi === Jakso Paikkakunta Ensiesitys 1\. Huittinen 13. kesäkuuta 2010 2\. Hämeenlinna 18. heinäkuuta 2010 3\. Turku 15. elokuuta 2010 4\. Joensuu 29. elokuuta 2010 5\. Tammisaari 12. syyskuuta 2010 === Toinen tuotantokausi === Jakso Paikkakunta Ensiesitys 1\. Levi 31. heinäkuuta 2011 2\. Lahti 7. elokuuta 2011 3\. Helsinki 14. elokuuta 2011 4\. Turku 21. elokuuta 2011 5\. Sipoo 28. elokuuta 2011 6\. Rauma 4. syyskuuta 2011 7\. Nauvo 11. syyskuuta 2011 8\. Tampere 18. syyskuuta 2011 == Aiheesta muualla == * Iiro irti Ylen sivuilla Luokka:2010-luvun suomalaiset televisiosarjat
Matti Linko

Matti Arto Edvard Linko (s. 30. toukokuuta 1932 Helsinki) on suomalainen biotekniikan tutkija. Hän valmistui diplomi-insinööriksi 1956 ja väitteli tekniikan tohtoriksi 1962.Kuka kukin on 1978 (Runeberg.org) Hän on ollut Teknillisen korkeakoulun elintarviketeknologian professori 1968–1974Facta 2001, WSOY 1984, 10. osa, palsta 231, Valtion teknillisen tutkimuskeskuksen tekniikan tutkimusprofessori 1974–1984 ja biotekniikan laboratorion johtaja (professori) vuodesta 1984. Hänen tutkimuskohteinaan ovat olleet panimo- ja kasvibiotekniikka.Facta 2001, Täydennysosa 1990, WSOY 1990, s. 346 Lingon veli oli professori Pekka Linko. == Lähteet == Luokka:Suomalaiset insinöörit Luokka:Suomalaiset professorit Luokka:Helsingin yliopiston professorit Luokka:Vuonna 1932 syntyneet Luokka:Elävät henkilöt Luokka:VTT
HK 32 Liptovský Mikuláš

HK 32 Liptovský Mikuláš on slovakialainen jääkiekkoseura Liptovský Mikulášin kaupungista. Se pelaa maansa pääsarjatasolla Tipos Extraligassa. Seura on perustettu vuonna 1932. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 3 Filip Surák L 2025 Spišská Nová Ves, Slovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 4 Clayton Kirichenko R 2025 Sherwood Park, Alberta, Kanada 6 Filip Mezovský (C) L 2026 Liptovský Mikuláš, Slovakia 8 Dominik Jendroľ L 2025 Trstená, Slovakia 44 Erik Ullman (A) R 2025 Österhaninge, Ruotsi 52 Cal Foote R 2025 Englewood, Colorado, Yhdysvallat 67 Peter Hraško L 2025 Detva, Tšekkoslovakia 76 Frederik Fekiač R 2025 Zvolen, Slovakia 81 Jakub Štrbáň L Juniori Ilava, Slovakia 90 Michal Chatrnúch L 2025 Ilava, Slovakia 98 Lukáš Lalík L 2025 Zvolen, Slovakia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 7 Max Gerlach R KH 2025 Burnsville, Minnesota, Yhdysvallat 9 Ján Zimáni L LH Juniori Liptovský Mikuláš, Slovakia 10 Haralds Egle R KH / OLH 2025 Liepāja, Latvia 13 Alexander Milan Sejna L OLH / KH Juniori Liptovský Mikuláš, Slovakia 17 Michal Uhrík L OLH 2025 Liptovský Mikuláš, Slovakia 18 Jakub Sukeľ L OLH 2026 Liptovský Mikuláš, Slovakia 22 Marek Vankúš L KH 2025 Dolný Kubín, Slovakia 24 Peter Šandor R VLH 2025 Bratislava, Slovakia 25 Adam Barčík R VLH Laina Zvolen, Slovakia 43 Martin Réway (A) L VLH / KH 2025 Praha, Tšekki 58 Matúš Vojtech R OLH 2025 Ilava, Slovakia 82 Jakub Žilka L VLH 2025 Zvolen, Slovakia 85 Adam Haluška L VLH 2025 Liptovský Mikuláš, Slovakia 90 Viktor Stas L KH Juniori Trstená, Slovakia ===Valmennus & Joukkueenjohto=== * Päävalmentaja: Pēteris Skudra * Apuvalmentaja & Toimitusjohtaja: Máris Jass * Apuvalmentaja: Richard Stehlík * Huoltopäällikkö: Peter Lepiš * Huoltopäällikkö: Ladislav Pida * Puheenjohtaja: Robert Luptak * Joukkueenjohtaja: Ladislav Pida Lähde: EliteProspectshttps://www.eliteprospects.com/team/170/hk-32-liptovsky-mikulas Viitattu 3.11.2021. ==NHL-pelaajat== * Jerguš Bača * Martin Cibák * Ivan Droppa * Milan Jurčina * David Moravec * Aleksandr Nikulin * Jozef Stümpel * Radoslav Suchý == Lähteet == ==Aiheesta muualla== *Seuran kotisivut Luokka:Slovakialaiset jääkiekkoseurat Luokka:Vuonna 1932 perustetut urheiluseurat Luokka:Žilinan alue
JC-virus

JC-virus eli John Cunningham -virus on ihmistä tietyissä olosuhteissa infektoiva polyomavirus. Väestöstä noin puolet kantaa virusta.Tutkimuspalat, Neuroliitto (pdf) Virus ei kuitenkaan vaikuta perusterveeseen ihmiseen mitenkään. Virusta löytyy huomattavia määriä jätevedestä, mikä on saanut jotkin tutkijat epäilemään, että tyypillinen infektoija on saastunut vesi.ncbi.nlm.nig.gov == Lähteet == Luokka:DNA-virukset
Cannobio

Cannobio on kunta Pohjois-Italiassa Verbano-Cusio-Ossolan maakunnassa Piemonten alueella. Cannobion naapurikunnat ovat Cannero Riviera, Cavaglio- Spoccia, Falmenta, Luino, Maccagno con Pino e Veddasca, Trarego Viggiona ja Tronzano Lago Maggiore sekä Sveitsin Ticinossa Brissago ja Centovalli. == Lähteet == == Aiheesta muualla == Luokka:Verbano-Cusio-Ossolan maakunnan kunnat
Villadossola

Villadossola on kunta Pohjois-Italiassa Verbano-Cusio-Ossolan maakunnassa Piemonten alueella. Villadossolan naapurikunnat ovat Beura-Cardezza, Borgomezzavalle, Domodossola, Montescheno ja Pallanzeno. == Lähteet == Luokka:Verbano-Cusio-Ossolan maakunnan kunnat
Blanco

Blanco voi tarkoittaa seuraavia: * blanco eli blanko, sanaväli, varsinkin tietotekniikassa (tyhjämerkki) == Sukunimenä == * Antonio Blanco (s. 2000), espanjalainen jalkapalloilija * Benny Blanco, oik. Benjamin Joseph Levin (s. 1988), yhdysvaltalainen musiikkituottaja, lauluntekijä ja DJ * Carlos Blanco Pérez (s. 1986), espanjalainen kirjailija, egyptologi, filosofi, kemisti ja akateemikko * Cuauhtémoc Blanco (s. 1973), meksikolainen jalkapalloilija * Eduardo Blanco Amor (1897–1979), espanjalainen kirjailija ja toimittaja * Félix del Blanco Prieto (1937–2021), espanjalainen katolinen arkkipiispa * Francisco Blanco García (1864−1903), espanjalainen kirjallisuushistorioitsija, munkki ja professori * Francisco Blanco Nájera (1889–1952), espanjalainen katolinen piispa * Galo Blanco (s. 1976), espanjalainen tennispelaaja ja -valmentaja * Garbiñe Muguruza Blanco (s. 1993), espanjalainen tennispelaaja * Gregor Blanco (s. 1983), venezuelalainen baseballpelaaja * Griselda Blanco (1943–2012), kolumbialainen huumekauppias * Ibán García del Blanco (s. 1977), espanjalainen poliitikko ja europarlamentaarikko * Ismael Blanco (s. 1983), argentiinalainen jalkapalloilija * José Luis Blanco (s. 1975), espanjalainen estejuoksija * Kepa Blanco (s. 1984), espanjalainen jalkapalloilija * Lorena Blanco (s. 1977), perulainen sulkapalloilija * Luis Carrero Blanco (1903–1972), espanjalainen amiraali ja pääministeri * Manuel Blanco Encalada (1790–1876), Chilen ensimmäinen presidentti * Raúl González Blanco (s. 1977), espanjalainen jalkapalloilija == Taiteilijanimenä == * Blanco, oik. Riccardo Fabbriconi (s. 2003), italialainen laulaja, rap-artisti ja lauluntekijä == Paikannimenä == * Cabo Blanco, useita paikkakuntia Luokka:Luettelot henkilöistä sukunimen mukaan
Nir Barkat

Nir Barkat (s. 1959 Jerusalem, Israel) on israelilainen liikemies ja poliitikko. Hänet valittiin Jerusalemin pormestariksi vuonna 2008 ja jatkokaudelle vuonna 2013. Sekulaarinen Barkat seurasi virassa ääriortodoksista Uri Lupolianskia. Barkat on entinen laskuvarjojääkäri. Hän opiskeli tietojenkäsittelytiedettä sekä liikkeenjohtoa ja perusti ohjelmistoyhtiön BRM Group. Barkat pyrki Jerusalemin pormestariksi jo vuoden 2003 vaalissa, jonka Lupolianski voitti. Vuodesta 2003 lähtien hän oli oppositiojohtajana kaupunginvaltuustossa, kunnes hän vuonna 2008 voitti pormestarinvaalissa ääriortodoksisen ehdokkaan Meir Porushin, ja vuonna 2013 hänet valittiin virkaan uudelleen. Helmikuussa 2015 Barkat otti kiinni palestiinalaisen hyökkääjän, joka oli puukottanut israelilaista miestä. Lokakuussa 2015 hän neuvoi kaupungin asukkaita kantamaan asetta terrori- iskujen varalta. Vuoden 2015 lopulla Barkat ilmoitti liittyvänsä Likud- puolueeseen. Hän on tukenut puolueen puheenjohtajaa Benjamin Netanjahua useissa valtiollisissa vaaleissa. Jerusalemin pormestarina häntä seurasi Moshe Lion vuonna 2018. Barkat vastustaa Jerusalemin jakamista arabi- ja juutalaisväestön kesken. == Lähteet == == Aiheesta muualla == Luokka:Pormestarit Luokka:Israelilaiset poliitikot Luokka:Vuonna 1959 syntyneet Luokka:Elävät henkilöt
Make Lievonen

Markku ”Make” Tapio Lievonen (16. helmikuuta 1947 Lahti – 14. joulukuuta 2016 HelsinkiUusitorppa, Harri: Make Lievosen muistokirjoitus Helsingin Sanomissa (maksumuuri)) oli suomalainen muusikko ja säveltäjä, joka tuli tunnetuksi 1960- ja 1970-luvulla basistina monista jazz- ja progressiivisen rockin kokoonpanoista. Hän teki hyvät arvostelut saaneen sooloalbumin Make Lievonen (1977), jolta paljon radiosoittoa sai instrumentaalikappale ”Rain Dance”. Lahdessa varttuneen Make Lievosen isä oli harmonikansoiton opettaja ja harmonikkojen korjaaja Aarre ”Aki” Lievonen ja kummisetä soittimen legenda Vili Vesterinen. Hanureiden lisäksi kotona oli myös piano, jota tapailemalla ja kidekoneella Voice of Americaa kuunnellen poika alkoi kiinnostua jazzista. Koulunkäynnin ja Lahden musiikkiopiston piano-opintojen ohella Make Lievonen alkoi keikkailla kontrabassonsa kanssa eri yhtyeissä. 1960-luvun puolivälissä Lievonen vietti puolisen vuotta Olavi Virran kiertueyhtyeessä eri puolilla Suomea, sitten ravintolamuusikkona Suomen ja Saksan välisellä laivalla kunnes pääsi opiskelemaan Sibelius-Akatemiaan. Kontrabasso-opintojen ohella Lievonen hankki Fender Jazz -bassokitaran ja perusti ensimmäisen oman yhtyeensä Make Lievonen Quintet. Siinä soittivat Olli Ahvenlahti (piano), Hasse Walli (kitara), Pekka Untovuori (saksofonit) ja Reino Laine (rummut), ja kaikki sävellykset olivat basisti Lievosen. Sitä seurasivat Edward Vesalan Karelia ja siviilipalvelusvuoden jälkeen Dave Lindholmin Pen Lee & Co. Vuonna 1977 Lievonen pääsi tekemään ainoaksi jäänyttä sooloalbumiaan Love Recordsin upouudessa studiossa, elokuvaäänitöistä musiikin pariin siirtyneen Paul Jyrälän ja Suomen huippumuusikoiden kanssa. Sen avausraita ”Rain Dance” nousi Yleisradiossa paljon soitetuksi radiohitiksi, vaikka Lievonen olisi halunnut jättää kappaleen pois albumilta.Tegelman, Pekka: Make Lievonen, Not War , Selvis 2/2008. Viitattu 5.10.2016. Lievonen menehtyi pitkään sairastettuaan Haartmanin sairaalassa 69-vuotiaana. Hänet on haudattu Hietaniemen hautausmaalle Helsinkiin. ==Diskografia== *1977: Make Lievonen (Love Records, uusintajulkaisu v. 2016 Svart Records) *1988: Loru, yhdessä Jarmo Savolaisen kanssa (Beta) *2016: Jazz-Liisa 1 & 2 - Unisono Quartet / Taivaantemppeli (Yleisradion Studio Liisan nauhoitukset vuodelta 1973, Svart Records) ==Lähteet== Luokka: Suomalaiset basistit Luokka: Vuonna 1947 syntyneet Luokka: Vuonna 2016 kuolleet Luokka:Suomalaiset jazzmusiikin säveltäjät
Antiikkieno

Antiikkieno on vuosina 2007–2008 Yle TV2-kanavalla esitetty suomalainen komediasarja, jonka on käsikirjoittanut Anna-Maija Valonen ja ohjannut Jussi Niilekselä. == Rooleissa == === Päärooleissa === === Muissa rooleissa === == Jaksot == Jakso Nimi Ensiesitys 1\. Tyttö maalta 5. joulukuuta 2007 2\. Epäraukkamaista 12. joulukuuta 2007 3\. Helppoa rahaa 19. joulukuuta 2007 4\. Vauvakuumetta 26. joulukuuta 2007 5\. Antiikkimissi 2. tammikuuta 2008 6\. Pupu pöydällä 9. tammikuuta 2008 7\. Miehinen kauneus 16. tammikuuta 2008 8\. Riemurasia 23. tammikuuta 2008 9\. Näyttämön lumo 30. tammikuuta 2008 10\. Pullapojat 6. helmikuuta 2008 11\. Naisten kuteissa 13. helmikuuta 2008 12\. Lämpöä lisää 20. helmikuuta 2008 == Aiheesta muualla == * Antiikkieno Ylen sivuilla Luokka:2000-vuosikymmenen suomalaiset komediasarjat Luokka:Yle TV2:n televisio-ohjelmat
Projekti 4.1

Projekti 4.1 oli Yhdysvalloissa tehty lääketieteellinen tutkimus Marshallinsaarten asukkaille, jotka kokeessa altistettiin radioaktiiviselle laskeumalle 1. maaliskuuta 1954 alkaen. Kyse oli Castle Bravo -nimisestä ydinkokeesta Bikinin atollille. Sillä oli odottamattoman suuri vaikutus. Viranomaiset ja valtavirran historialliset lähteet osoittavat, että tutkimus tehtiin kuusi päivää Bravo-kokeen jälkeen joko 6. maaliskuuta tai 7. maaliskuuta 1954.Department of Energy Marshall Islands Chronology —fully referenced with links to PDFs of many primary documents—indicates that Project 4.1 began after the Bravo test == Lähteet == Luokka:1954 Luokka:Lääketieteellinen tutkimus Luokka:Marshallinsaarten historia Luokka:Lääketieteen etiikka
Brittiläinen Länsi-Afrikka

right|thumb|275px|Brittiläisen Länsi-Afrikan sijainti Brittiläinen Länsi- Afrikka tarkoittaa Britannian siirtomaita Länsi-Afrikassa siirtomaavallan aikana, joko yleisessä maantieteellisessä merkityksessä tai tarkemmin niitä maita, jotka käsittivät virallisen koloniaalisen siirtomaavaltiokokonaisuuden. Yhdistynyt kuningaskunta hallitsi eri osia näistä alueista tai kokonaan 1780-luvulta aina 1960-luvulle asti, jolloin ne itsenäistyivät ja jolloin Gambia, Sierra Leone, Ghana sekä Nigeria tulivat omiksi itsenäisiksi valtioiksi. Flag of the British West Africa Settlements (1870–1888).svg|Brittiläisen Länsi-Afrikan lippu == Brittiläisen Länsi- Afrikan toimivalta == Brittiläinen Länsi-Afrikka oli olemassa kahden aikakauden aikana. Ensimmäinen aikakausi alkoi 17. lokakuuta 1821 ja päättyi Brittiläisen Länsi-Afrikan hajottamiseen 13. tammikuuta 1850. Toinen aikakausi alkoi 19. helmikuuta 1866 ja päättyi lopullisesti Brittiläisen Länsi-Afrikan tullessa puretuksi 24. marraskuuta 1888 hallinnollisena kokonaisuutena senaikaisen governor-in-chiefin (verrattavissa arvoltaan kenraalikuvernööriin) alaisuudessa, joka toimi Brittiläisen Länsi-Afrikan pääkaupungissa Freetownissa, Sierra Leonen kruununsiirtomaassa. Muut siirtomaat, jotka olivat saman toimivallan alla olivat Gambia, Kultarannikko (nykyinen Ghana) sekä Nigeria eteläistä Nigeriaa lukuun ottamatta. == Jälkivaikutus == Brittiläisen Länsi-Afrikan lopullisen purkamisen jälkeenkin Brittiläisen Länsi-Afrikan punta oli käytössä koko alueella vuosien 1907 ja 1962 välillä. Vuonna 1954 Kultarannikko sai luvan itsehallintoon Britannialta ja vuonna 1957 itsenäistyi Brittiläisen Länsi-Afrikan valtioista ensimmäisenä, nimellä Ghana. Nigeria itsenäistyi vuonna 1960. Sierra Leone oli jo itsehallinnollinen vuoteen 1958 mennessä ja itsenäistyi vuonna 1961. Gambia itsenäistyi Brittiläisen Länsi- Afrikan maista viimeisenä, vuonna 1965. == Katso myös == *Lagosin siirtomaa == Aiheesta muualla == == Lähteet == *
Yuja Wang

Yuja Wang (; s. 10. helmikuuta 1987 Peking) on kiinalainen pianisti. Hän oli jo 21-vuotispäiväänsä mennessä esiintynyt useiden merkittävien kansainvälisten orkestereiden kanssa muun muassa eri puolilla Yhdysvaltoja. Wangilla on levytyssopimus Deutsche Grammophonin kanssa ja hänen kalenteriinsa kuuluu toistasataa konserttia vuosittain. Wang tunnetaan kyvystään korvata suuria virtuooseja, jotka peruuttavat esiintymisensä lyhyellä varoitusajalla; hän on toiminut korvaajana muun muassa Radu Lupulle, Martha Argerichille ja Murray Perahialle. Wangin laajaan ohjelmistoon on kuulunut muun muassa Mozartin, Beethovenin, Mendelssohnin, Chopinin, Skrjabinin, Rahmaninovin ja Prokofjevin tuotantoa.AllMusic.com: Yuja Wang Wang aloitti pianonsoiton opiskelun 6-vuotiaana. Sittemmin hän opiskeli Pekingin keskuskonservatoriossa ja muutettuaan Calgaryyn (2001) Mount Royal College Conservatoryssa. Hän suoritti opintoja myös Yhdysvalloissa Curtis Institutessa opettajanaan Gary Graffman. Wang on voittanut useita palkintoja, kuten Gilmore Young Artist Awardin. Anaïs ja Olivier Spiro ohjasivat vuonna 2014 henkilökuvan Yuja Wang: Tähtipianistin digipäiväkirja (), jossa Wang esittelee itsensä.Helsingin Sanomat: Unelma- ammatin hinta on yksinäisyys == Lähteet == Luokka:Kiinalaiset pianistit Luokka:Vuonna 1987 syntyneet Luokka:Elävät henkilöt
Tiedustelu

Tiedustelu voi tarkoittaa ainakin seuraavia: *tiedustelu, tietojen hankkiminen kyselemällä *tiedustelu systeemisestä näkökulmasta, järjestelmän sisäinen tiedonhankinta *sotilastiedustelu, sotilaallista tiedonhankintaa *asiamiestiedustelu, tietojen suora ja laiton kerääminen vastustajan alueelta, vakoilu *tiedustelupalvelu, tiedusteluun erikoistunut valtion viranomainen ==Katso myös== *Tiedustelija
Räjähdys

Räjähdys on yleisnimitys rajulle ja äkilliselle energianpurkaukselle, johon usein liittyy kaasujen nopea laajeneminen. Räjähdys voi saada aikaan väliaineessa etenevän paineaallon, joka lisää räjähdyksen tuhovaikutusta. Räjähdyksiä käytetään hyödyksi muun muassa energiantuotannossa, maarakennuksessa ja sodankäynnissä, jolloin räjähdyksen tuottamiseen käytetään yleensä kemiallisia räjähteitä. == Räjähdystyypit == Erilaisia räjähdyksiä ovat: * Kemiallinen räjähdys ** Kaasuräjähdys * Mekaaninen räjähdys ** Höyryräjähdys * Ydinräjähdys * Vulkaaninen räjähdys (ks. vulkaaninen räjähdysasteikko) * Tähden räjähdys eli supernova == Katso myös == * Alkuräjähdys * Impakti == Lähteet == *
Kaavoitus

Kaavoitus on alueiden käytön ja rakentamisen sääntelyä, jolla päätetään eri toimintojen, kuten asumisen ja työpaikkojen, sijoittuminen kaupungin alueelle. Kaavoitus on osa maankäytön suunnittelua. Suomessa kaavoitus jakaantuu eri kaavatasoihin, joita ovat maakuntakaava, yleiskaava ja asemakaava. Yksityiskohtaisin kaavoista on asemakaava, ja se on alisteinen yleiskaavalle. Yleiskaavaa ohjaa maakuntakaava. Joissakin tapauksissa laaditaan myös kaavarunkoja yksityiskohtaisemman asemakaavoituksen pohjaksi, mutta ne eivät ole oikeusvaikutteisia. ==Vaikutuksia== Kaavoituksen vaikutuksia selvitetään laajasti kaavoitusprosessin aikana. Maankäyttö- ja rakennuslain mukaisesti kaavoitusprosessin aikana tutkitaan kaavan vaikutus kuuteen osa-alueeseen; 1) ihmisten elinoloihin ja elinympäristöön, 2) maa- ja kallioperään, veteen, ilmaan ja ilmastoon, 3) kasvi- ja eläinlajeihin, luonnon monimuotoisuuteen ja luonnonvaroihin, 4) alue- ja yhdyskuntarakenteeseen, yhdyskunta- ja energiatalouteen sekä liikenteeseen, 5) kaupunkikuvaan, maisemaan, kulttuuriperintöön ja rakennettuun ympäristöön. 6) elinkeinoelämän toimivan kilpailun kehittymiseen. Klassisen taloustieteen edustajat ovat kritisoineet hidasta kaavoitusprosessia syynä asumiskustannusten korkeaan tasoon. Nordean pääekonomisti Aki Kangasharjun mukaan tonttien parempi saatavuus rakentamiseen olisi ratkaiseva keino asumiskulujen alentamiseen. Suomessa on hänen mukaansa euromaiden ja Pohjoismaiden korkeimmat asumiskulut. == Lähteet == *
BMG

BMG voi tarkoittaa seuraavia: * BMG Rights Management, Bertelsmannin omistama levy-yhtiö * Sony BMG Music Entertainment, vuosina 2004–2008 toiminut levy- yhtiö.
Junsen

Junsen () oli keisarillisen Japanin laivaston kaksoisrunkoinen risteilijäsukellusveneluokka. Luokka koostui neljästä toisistaan poikkeavasta alaluokasta. == Alukset == Risteilijätehtäviin eli kaukotiedusteluun ja kauppamerenkulunhäirintään suunniteltujen sukellusveneiden suunnitelmat perustuivat Saksan keisarikunnan laivaston sukellusveneestä SMS U-142 saatuihin kokemuksiin. Japani sai sotakorvauksina Saksalta kuusi sukellusvenettä, joista he kopioivat SMS U-125:n I-21-luokan miinasukellusveneiksi. === J1-luokka === Neljä venettä valmistettiin vuosina 1923-1929. J1-luokan (I-1) sukellusveneetnishida J1 Nimi Telakka Kölinlasku Vesille Valmis Kohtalo I-1 Kawasaki 12. maaliskuuta 1923 15. lokakuuta 1924 10. maaliskuuta 1926 nimetty 1. marraskuuta 1924 I-1 upotettu 29. tammikuuta 1943 I-2 Kawasaki 6. elokuuta 1923 23. helmikuuta 1925 24. heinäkuuta 1926 upotettu 7. huhtikuuta 1944 I-3 Kawasaki 1. marraskuuta 1923 8. kesäkuuta 1925 30. marraskuuta 1926 upotettu 9. joulukuuta 1942 I-4 Kawasaki 17. huhtikuuta 1926 22. toukokuuta 1928 24. joulukuuta 1929 upotettu 20. joulukuuta 1942 === J1M-luokka === Alus tyyppi vastasi J1-tyypin aluksia, mutta siihen oli lisätty tiedustelulentokone ja poistettu toinen ilmatorjuntatykeistä. J1M-luokan (I-5) sukellusveneetnishida J1M Nimi Telakka Kölinlasku Vesille Valmis Kohtalo I-5 Kawasaki, Kobe 30. lokakuuta 1929 19. maaliskuuta 1931 31. heinäkuuta 1932 upotettu 19. heinäkuuta 1944 === J2-luokka === Alus tyyppiin oli lisätty katapultti tiedustelulentokoneen lentoon saattamiseksi. J2-luokan (I-6) sukellusveneetnishida J2 Nimi Telakka Kölinlasku Vesille Valmis Kohtalo I-6 Kawasaki, Kobe 14. lokakuuta 1932 31. maaliskuuta 1934 15. toukokuuta 1935 kadonnut 30. huhtikuuta 1944 === J3-luokka === Alustyyppi oli yhdistelma J2- ja K5-tyyppien aluksista. J3-luokan (I-7) sukellusveneetnishida J3 Nimi Telakka Kölinlasku Vesille Valmis Kohtalo I-7 Kuren laivastoarsenaali 12. syyskuuta 1934 3. heinäkuuta 1935 31. maaliskuuta 1937 upotettu 22. kesäkuuta 1943 I-8 Kawasaki, Kobe 11. lokakuuta 1934 20. heinäkuuta 1936 5. joulukuuta 1938 upotettu 31. maaliskuuta 1945 == Lähteet == * === Viitteet === *
Photokina

Photokina on maailman suurin valokuvausalan messutapahtuma. Tapahtuma pidetään joka toinen vuosi Saksan Kölnissä. Vuonna 2016 Photokinassa vieraili 191 000 kävijää. Vuodesta 1950 järjestetyn tapahtuman vakiintunut slogan oli World of imaging, kunnes syyskuussa 2016 pidetyssä Photokinassa lanseerattiin uusi slogan Imaging unlimited, joka kuvaa tapahtuman pyrkimystä laajentua klassisesta valokuvauksesta kuvatekniikan uusille aloille.Rückblick: Das war die photokina 2016. Martin Vieten. Photoscala.de. Viitattu 6.10.2016. ==Lähteet== ==Aiheesta muualla== * Photokinan oma sivusto Luokka:Köln Luokka:Valokuvanäyttelyt
Triatsoli

Triatsoli voi tarkoittaa: *1,2,3-triatsoli, (C2H3N3), heterosyklinen orgaaninen yhdiste *1,2,4-triatsoli, (C2H3N3), heterosyklinen orgaaninen yhdiste, edellisen isomeeri *Mitä tahansa orgaanista yhdistettä, jonka rakenteessa on edellä mainittu heterosyklinen yksikkö
Luettelo suomennetuista science fiction-, fantasia- ja kauhunovelleista

Luettelo suomennetuista science fiction-, fantasia- ja kauhunovelleista on jaettu neljäksi kokonaisuudeksi: *Luettelo lehdissä ja lukemistoissa julkaistuista suomennetuista science fiction-, fantasia- ja kauhunovelleista *Luettelo novellikokoelmissa ja antologioissa julkaistuista suomennetuista science fiction -novelleista *Luettelo novellikokoelmissa ja antologioissa julkaistuista suomennetuista fantasianovelleista *Luettelo novellikokoelmissa ja antologioissa julkaistuista suomennetuista kauhunovelleista Luokka:Luettelot kirjoista Luokka:Fantasianovellikokoelmat Luokka:Kauhunovellikokoelmat Luokka:Tieteisnovellikokoelmat Luokka:Suomennoskirjallisuus
1,2,4-triatsoli

1,2,4-triatsoli eli pyrrodiatsoli (C2H3N3) on heterosyklinen ja aromaattinen orgaaninen yhdiste. Yhdistettä voidaan käyttää orgaanisen kemian synteeseissä. 1,2,4-triatsoli on 1,2,3-triatsolin isomeeri. == Ominaisuudet == 1,2,4-triatsoli on huoneenlämpötilassa väritöntä neulamaisesti kiteistä ainetta. Yhdisteellä on kaksi tautomerista muotoa: 1H-1,2,4-triatsoli ja 4H-1,2,4-triatsoli, joista 1H-1,2,4-triatsoli on suositumpi. 1,2,4-triatsoli liukenee erittäin hyvin veteen ja etanoliin. Yhdiste on emäs ja sen pKa-arvo on 10,3. Elektrofiilien kanssa 1,2,4-triatsoli reagoi nukleofiilisella aromaattisella substituutioilla, joko 3- tai 5-asemaan. Yhdisteen typpiatomit voivat alkyloitua ja tyypillisimmin alkyloituvat 1- tai 2-asemassa sijaitsevat typpiatomit. == Valmistus ja käyttö == 1,2,4-triatsolia valmistetaan hydratsiinin ja muurahaishapon välisellä kondensaatioreaktiolla. Ensimmäiseksi muodostuu 4-amino-1,2,4-triatsoli, joka pelkistetään 1,2,4-triatsoliksi. Toinen tapa on tiosemikarbatsidin ja muurahaishapon välinen kondensaatioreaktio. 1,2,4-triatsolia käytetään orgaanisen kemian synteeseissä. Siitä valmistetaan muun muassa sienilääkkeitä, kuten flukonatsolia. == Lähteet == == Aiheesta muualla == *ChemBlink: 1,2,4-Triazole Luokka:Atsolit